
R A P O R T

asupra propunerii legislative privind modificarea art.1 lit.c) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice 

1. În conformitate cu prevederile art.89 din Regulamentul Camerei Deputaţilor, modificat şi completat prin H.C.D. nr.34/2005, Comisia pentru muncă şi protecţie socială a fost sesizată pentru dezbatere pe fond şi avizare cu propunerea legislativă privind modificarea art.1 lit.c) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, trimisă cu adresa nr. P.L.X 588 din 28 noiembrie 2005.
La întocmirea prezentului raport, Comisia a avut în vedere avizul Consiliului Legislativ şi avizele primite de la următoarele comisii:

· Comisia pentru administraţie publică, amenajarea teritoriului şi echilibru ecologic (aviz negativ)

· Comisia pentru drepturile omului, culte şi problemele minorităţilor naţionale (aviz negativ)

Referitor la punctul de vedere al Guvernului, precizăm că acesta nu susţine adoptarea acestei propuneri legislative intrucât prevederile propunerii legislative exced dispoziţiile Ordonanţei Guvernului nr.105/1999, legiuitorul având în vedere recompensarea pentru persecuţiile suportate numai a persoanelor împotriva cărora s-a luat efectiv măsura deportării, strămutării sau expulzării. Propunerea de extindere a drepturilor acordate prin Ordonanţa Guvernului nr.105/1999 conduce la influenţe financiare suplimentare fără a se indica sursa de acoperire a acestora. Conform art.138 alin.(5) din Constituţia României, republicată, “Nici o cheltuială bugetară nu poate fi aprobată fără stabilirea sursei de finanţare”. De asemenea, potrivit dispoziţiilor art.15 din Legea nr.500/2002 privind finanţele publice, în cazul în care se fac propuneri de elaborare a unor proiecte de acte normative a căror aplicare atrage majorarea cheltuielilor aprobate prin buget trebuie să se prevadă şi mijloacele necesare pentru acoperirea creşterii acestor cheltuieli, aspecte ce nu au fost avute în vedere de iniţiatori la elaborarea acestei propuneri legislative.

Propunerea legislativă are ca obiect de reglementare modificarea art.1 lit.c) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, în sensul ca de prevederile ei să beneficieze şi persoana care s-a născut într-o astfel de familie în perioada 6 septembrie 1940 – 6 martie 1945.
Comisia propune Plenului adoptarea propunerii legislative cu modificări.
2. Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterea propunerii legislative au participat, în conformitate cu prevederile art.51 şi 52 din Regulamentul Camerei Deputaţilor:

a) din partea Guvernului

- Georgeta Bratu – director Ministerul Muncii, Solidarităţii Sociale şi Familiei
b) deputaţi/senatori, în calitate de autori ai propunerii legislative

- dl deputat Adrian Moisoiu.
4. La lucrările comisiei au fost prezenţi 18 deputaţi, din totalul de 19 membri ai comisiei.
Raportul comisiei a fost adoptat cu majoritatea voturilor celor prezenţi.
5. Propunerea legislativă a fost respinsă de Senat în şedinţa din 21 noiembrie 2005.
6. Potrivit art.75 din Constituţia României, republicată, şi art.86 din Regulamentul Camerei Deputaţilor, Camera Deputaţilor este Cameră decizională.


În urma dezbaterii în şedinţa din 6 decembrie 2005, comisia propune admiterea cu modificări a propunerii legislative.

I. Amendamente admise

În urma dezbaterilor, Comisia propune adoptarea propunerii legislative cu următoarele amendamente:
	Nr. crt.
	Text act normativ de bază
	Text propunere 
de modificare şi/sau completare
	Text propus de Comisie

(autorul amendamentului)
	Motivarea

amendamentelor propuse

	4

	1
	Titlul legii


	Lege pentru modificarea art.1 lit.c) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice

	2.
	Art.1 lit.c)

“c) a fost refugiată, expulzată sau strămutată în altă localitate;”
	Art.I. Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr.426 din 31 august 1999, aprobată cu modificări şi completări prin Legea nr.189/2000, cu modificările şi completările ulterioare, se completează după cum urmează:

Art.1, lit.c) se modifică şi va avea următorul cuprins:

“c) a fost refugiată, expulzată sau strămutată în altă localitate sau s-a născut într-o astfel de familie în perioada 6 septembrie 1940 – 6 martie 1945; ”
	Art.I – Articolul 1 litera c) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr.426 din 31 august 1999, aprobată cu modificări şi completări prin Legea nr.189/2000, cu modificările şi completările ulterioare, se modifică şi va avea următorul cuprins:

“c) a fost refugiată, expulzată sau strămutată în altă localitate sau s-a născut într-o astfel de familie în perioada 6 septembrie 1940 – 6 martie 1945; ”
Autor: deputat Iuliu Furo


	Pentru respectarea normelor de tehnică legislativă.

	3.
	
	Art.II . Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr.426 din 31 august 1999, cu modificările şi completările ulterioare, inclusiv cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
	Art.II . Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, aprobată cu modificări şi completări prin Legea nr.189/2000, cu modificările şi completările ulterioare şi cu modificările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
Autor: deputat Iuliu Furo
	Pentru respectarea normelor de tehnică legislativă.


Comisia a propus aprobarea propunerii legislative cu 8 voturi pentru şi 7 voturi împotrivă.

PREŞEDINTE,





SECRETAR,


Stelian DUŢU





Karoly KEREKES
Întocmit, 

Expert Monica Rallu CURTA

